## Educació selecciona onze centres concertats de la Comunitat Valenciana per a participar en el programa de reforç de la competència lectora

*** Els centres tindran una dotació de 325 hores addicionals de professorat
* La iniciativa permetrà reforçar esta competència en Primària i Secundària i cicles formatius de grau bàsic amb metodologies innovadores i atenció personalitzada**

La Conselleria d’Educació, Cultura, Universitats i Ocupació ha seleccionat onze centres docents concertats de la Comunitat Valenciana per a participar en el Programa de cooperació territorial de reforç de la competència lectora.

El programa, promogut pel Ministeri d’Educació, Formació Professional i Esports, té com a objectiu millorar el nivell de competència lectora de l’alumnat d’Educació Primària, Secundària Obligatòria i cicles formatius de grau bàsic.

Els centres seleccionats disposaran durant el curs escolar 2025-2026 de 175 hores addicionals de personal docent Educació Primària i 150 hores en Secundària, destinades a reforçar els plans de millora de la competència lectora.

Així mateix, entre els objectius del programa figura també reduir la bretxa de gènere i fomentar la formació del professorat en metodologies de lectoescriptura i estratègies de lectura en diferents suports.

El finançament del programa ascendix a 685.660,91 euros, distribuït en dos anualitats, que permetrà dotar els centres de recursos humans addicionals per a desenrotllar activitats de lectura comprensiva, dinamització de biblioteques escolars i acompanyament educatiu personalitzat.

Esta resolució, publicada en el [DOGV](https://dogv.gva.es/datos/2025/11/11/pdf/2025_45687_va.pdf), complementa les ajudes concedides per la Conselleria a 209 centres educatius públics de la Comunitat Valenciana per a implementar este programa de reforç durant el curs 2025-2026.

Per a dur a terme estes actuacions en els centres públics, l’Administració educativa ha destinat un total de 132 llocs docents addicionals per a Educació Primària i 699 hores addicionals en Secundària, que equivalen a 39 llocs docents.

El total de la inversió per a centres sostinguts amb fons públics ascendix a més de 9,4 milions d’euros.

Fecha: 21/11/2025